Mange skoler døjer med trafikale problemer om morgen, når elever bliver afleveret. På Skørping Skole fik forældrene i dag en usædvanlig velkomst på parkeringspladsen for at gøre opmærsom på problemet. Bevæbnet med kaffe og spand gik skolepatruljen hårdt til værks. Forældrene blev bedt om fremover at benytte den minde trafikerede parkeringsplads ved Skørping Idrætscenter. For ulejligheden fik forældrene vasket bilruder, imens de fik serveret gratis kaffe og rundstykker. - Der opstår kaos foran skolen om morgen, hvor både personale og børn må springe for livet på grund af alt den trafik, der er der. Og derfor vil vi gerne have, at vi har hovedtrafikken hernede ved hallen i forhold til de forældre, der vælger at køre deres børn til skole, siger Bjørn Bromose, der er færdselsinstruktør på Skørping Skole. Ved skolen blev der for et halvt år siden etableret en rundkørsel, som ifølge Nordjyllands Politi allerede har været med til at øge trafiksikkerheden for skolebørnene.

Referat:
På Skørping Skole tog skolepatruljen i morges kampen op imod farlig kørsel.